b'\n_START_ARTICLE_\nTiolis\n_START_PARAGRAPH_\nTiolis\xc2\xa0\xe2\x80\x93 organinis junginys, turintis sulfidrilo (\xe2\x80\x93C\xe2\x80\x93SH ar R\xe2\x80\x93SH) grup\xc4\x99 (kur R yra alkilas arba alkilin\xc4\x97s grup\xc4\x97s anglies atomas). Tioliai yra analogi\xc5\xa1ki alkoholiams (siera u\xc5\xbeima deguonies viet\xc4\x85 alkoholyje hidroksilo grup\xc4\x97je)._NEWLINE_Dauguma tioli\xc5\xb3 turi stipr\xc5\xb3, pana\xc5\xa1\xc5\xb3 \xc4\xaf \xc4\x8desnak\xc5\xb3 ar supuvusi\xc5\xb3 kiau\xc5\xa1ini\xc5\xb3 kvap\xc4\x85. Jie taip pat yra dedami \xc4\xaf gamtines dujas, kad b\xc5\xabt\xc5\xb3 lengviau jas aptikti (kadangi gamtin\xc4\x97s dujos neturi kvapo).\n_START_SECTION_\nStrukt\xc5\xabra ir ry\xc5\xa1iai\n_START_PARAGRAPH_\nTioliai ir alkoholiai turi pana\xc5\xa1i\xc4\x85 sandar\xc4\x85. Ilgis tarp atom\xc5\xb3 jungtyje C-S yra 180 pikometr\xc5\xb3. Tai yra apie 40 pikometr\xc5\xb3 daugiau nei jungtyje C-O, nes sieros atomas yra didesnis nei deguonies. Jungtis C-S-H sudaro ma\xc5\xbedaug 90\xc2\xb0 laipsni\xc5\xb3 kamp\xc4\x85. Kietoje ir skystoje b\xc5\xabsenoje tioliai yra labai nepatvar\xc5\xabs, labiausiai j\xc4\xaf veikia Van der Valso j\xc4\x97ga tarp dviej\xc5\xb3 dvivalen\xc4\x8di\xc5\xb3 sieros atom\xc5\xb3.\n_START_SECTION_\nGavimas\n_START_PARAGRAPH_\nTioliai gaunami reaguojant vandenilio sulfido dujoms ir alkoholiams da\xc5\xbenai esant r\xc5\xabg\xc5\xa1tiniam katalizatoriui arba ap\xc5\xa1vietus UV spinduliais:_NEWLINE_Esant metanolio pertekliui vyks antra reakcija:'